## Naredba o vremenu otvorenosti aerodroma

### NN 39/2012 (4.4.2012.), Naredba o vremenu otvorenosti aerodroma

MINISTARSTVO POMORSTVA, PROMETA I INFRASTRUKTURE

1012

Na temelju članka 142. točka 8. Zakona o zračnom prometu (»Narodne novine«, broj: 69/09 i 84/11), ministar pomorstva, prometa i infrastrukture donosi

NAREDBU

O VREMENU OTVORENOSTI AERODROMA

I.

Aerodromi moraju biti otvoreni:

|  |  |  |  |  |
| --- | --- | --- | --- | --- |
| Redni  broj | AERODROMI | RAZDOBLJE | VRIJEME  OD DO  (sati) (sati) | DANI  1-ponedjeljak  2-utorak  3-srijeda  4-četvrtak  5-petak  6-subota  7-nedjelja |
| 1. | BRAČ (a) | 25. ožujka 2012.– 5. svibnja 2012.  6. svibnja 2012.– 30. lipnja 2012.  1. srpnja 2012.– 31. kolovoza 2012.  1. rujna 2012.– 13. listopada 2012.  14. listopada 2012.– 27. listopada 2012. | 08.00 16.00  08.00 16.00  08.00 18.00  08.00 18.00  08.00 20.00  08.00 16.00  08.00 18.00  08.00 16.00 | 1, 2, 3, 4, 5, 6, 7  1, 2, 3, 4, 5, 7  6  1, 2, 3, 4, 5, 7  6  1, 2, 3, 4, 5, 7  6  1, 2, 3, 4, 5, 6, 7 |
| 2. | DUBROVNIK(b) | 25. ožujka 2012. – 27. listopada 2012. | 06.00 23.00 | 1, 2, 3, 4, 5, 6, 7 |
| 3. | MALI LOŠINJ(c) | 25. ožujka 2012. – 24. svibnja 2012.  25. svibnja 2012. – 30. rujna 2012.  1. listopada 2012.– 27. listopada 2012. | 08.00 16.00  08.00 16.00  08.00 20.00  08.00 16.00 | 1, 2, 3, 4, 5, 6, 7  1, 2, 3, 4  5, 6, 7  1, 2, 3, 4, 5, 6, 7 |
| 4. | OSIJEK(d) | 25. ožujka 2012. – 27. listopada 2012. | 08.00 15.00 | 1, 2, 3, 4, 5, |
| 5. | PULA(e) | 25. ožujka 2012. – 27. listopada 2012. | 06.00 22.00 | 1, 2, 3, 4, 5, 6, 7 |
| 6. | RIJEKA(f) | 25. ožujka 2012. – 27. listopada 2012. | 08.00 20.00 | 1, 2, 3, 4, 5, 6, 7 |
| 7. | SPLIT(g) | 25. ožujka 2012. – 27. listopada 2012. | 06.00 22.00 | 1, 2, 3, 4, 5, 6, 7 |
| 8. | ZADAR(h) | 25. ožujka 2012. – 27. listopada 2012. | 06.00 22.00 | 1, 2, 3, 4, 5, 6, 7 |
| 9. | ZAGREB | 25. ožujka 2012. – 27. listopada 2012. | 00.00 24.00 | 1, 2, 3, 4, 5, 6, 7 |

(a) Aerodrom Brač bit će otvoren

– izvan naznačenog vremena otvorenosti, na zahtjev koji se treba podnijeti u radnom vremenu Aerodroma Brač, uz prethodnu najavu na jedan od načina kako slijedi; putem SITA komunikacijskog sustava na adresu BWKAPXH, e-mail: ppr@airport-brac.hr ili na telefaks: +385 (0) 21 559 722, dvadeset i četiri (24) sata prije leta

(b) Zračna luka Dubrovnik bit će otvorena

– izvan naznačenog vremena otvorenosti, samo uz suglasnost Zračne luke Dubrovnik na zahtjev koji se treba podnijeti uz prethodnu najavu putem SITA komunikacijskog sustava na adresu DBVAPXH dvadeset i četiri (24) sata prije leta.

(c) Zračno pristanište Mali Lošinj bit će otvoreno

– izvan naznačenog vremena otvorenosti, na zahtjev koji se treba podnijeti dvadeset i četiri (24) sata prije leta.

(d) Zračna luka Osijek bit će otvorena

– izvan naznačenog vremena otvorenosti, na zahtjev koji se treba podnijeti u radnom vremenu Zračne luke Osijek uz prethodnu najavu putem SITA komunikacijskog sustava na adresu OSIAPXH, telefaks: +385 (0) 31 514 452 ili e-mail: opc@osijek-airport.hr, dvadeset i četiri (24) sata prije leta.

(e) Zračna luka Pula bit će otvorena

– za zrakoplove svrstane u prvu, drugu i treću vatrogasnu kategoriju

– za zrakoplove svrstane u četvrtu, petu, šestu, sedmu, osmu i devetu vatrogasnu kategoriju, na zahtjev koji se treba podnijeti uz prethodnu najavu putem SITA komunikacijskog sustava na adresu PUYAPXH dvadeset i četiri (24) sata prije leta

(f) Zračna luka Rijeka bit će otvorena

– za zrakoplove svrstane u prvu, drugu, treću, četvrtu i petu vatrogasnu kategoriju

– za zrakoplove svrstane u šestu, sedmu i osmu vatrogasnu kategoriju na zahtjev koji se treba podnijeti uz prethodnu najavu putem SITA komunikacijskog sustava na adresu RJKAPXH, e-mail: operations@rijeka-airport.hr ili na telefaks: +385 (0) 51 841 236 u radnom vremenu aerodromskih službi.

– izvan naznačenog vremena otvorenosti, na zahtjev koji se treba podnijeti uz prethodnu najavu putem SITA komunikacijskog sustava na adresu RJKAPXH, e-mail: operations@rijeka-airport.hr ili na telefaks: +385 (0) 51 841 236 u radnom vremenu aerodromskih službi.

(g) Zračna luka Split bit će otvorena

– izvan naznačenog vremena otvorenosti, samo uz suglasnost Zračne luke Split na zahtjev koji se treba podnijeti uz prethodnu najavu putem SITA komunikacijskog sustava na adresu SPUAPXH do dvadeset i jedan (21) sat.

(h) Zračna luka Zadar bit će otvorena

– za zrakoplove svrstane u prvu, drugu, treću, četvrtu, petu i šestu vatrogasnu kategoriju

– za zrakoplove svrstane u sedmu, osmu i devetu vatrogasnu kategoriju, na zahtjev koji se treba podnijeti uz prethodnu najavu putem SITA komunikacijskog sustava na adresu ZADAPXH, dvadeset i četiri (24) sata prije leta.

– izvan naznačenog vremena otvorenosti, na zahtjev koji se treba podnijeti uz prethodnu najavu putem SITA komunikacijskog sustava na adresu ZADAPXH, dvadeset i četiri (24) sata prije leta.

II.

Pod vremenom u kojem aerodrom mora biti otvoren u smislu ove Naredbe, podrazumijeva se vrijeme od početka do završetka rada službi utvrđenih propisima.

III.

Vremena, iz točke 1. ove Naredbe, u kojima aerodromi moraju biti otvoreni su mjesna vremena.

IV.

Na dan primjene ove Naredbe prestaje važiti Naredba o vremenu otvorenosti aerodroma (»Narodne novine«, broj: 123/11).

V.

Ova Naredba stupa na snagu danom objave u »Narodnim novinama«, a primjenjuje se u razdoblju navedenom u tablici iz točke I. ove Naredbe.

Klasa: 343-03/11-01/16

Urbroj: 530-09-11-8

Zagreb, 19. ožujka 2012.

Ministar

pomorstva, prometa i infrastrukture

Zlatko Komadina, dipl. ing., v. r.

Naredba, NN 39/2012-1012